El grup Melenas arriba als peus del Castell de Sagunt amb el seu so ‘garage’
14 d’agost 2019

![](/media/3sjhk2gl/85_c_2019-07-24-ressona-2019.jpg) 

La música torna als peus del Castell de Sagunt amb una nova actuació, en esta ocasió de la mà de Melenas, el divendres 16 d'agost a les 22.30 hores. Un grup de pop garage format per quatre pamploneses que fan una aturada en l'enregistrament del seu segon disc per a tocar en el Ressona, un festival que proporciona una gran varietat d'apostes musicals amb entrada gratuïta.

  

Melenas, que compta amb tot just tres anys de trajectòria, va esgotar en poques setmanes el seu àlbum debut Sold Out, amb el qual han aconseguit sonar en les principals emissores del país i participar en festivals com el Primavera Sound o el South by Southwest de Texas.

  

Amb esta actuació el Ressona afronta la seua recta final amb dos últimes nits musicals, el 23 d'agost amb Crudo Pimento, l'eclèctic duo murcià que acaba de gravar el seu quart disc d'estudi a Nova York. I la doble actuació que posa fi a esta edició del Ressona, el divendres 30 amb CALIVVLA una de les bandes revelació en l'últim any en la Comunitat Valenciana, seguida de Blanco Palamera, un duo gallec d’indie i R&B que presentarà el seu àlbum debut, Promesas.

  

Totes les actuacions del Ressona es realitzaran al costat de la plaça del Restaurador Facundo Roca Ribelles de Sagunt. Els horaris estan disponibles en la web ressona.es. Més de 4.000 persones van acudir a la passada edició del festival, organitzat per l'Ajuntament de Sagunt i Sagunt Reviu amb el suport del Festival Sagunt a Escena i empreses de la localitat com Adetursa, Sagunto Distribución, Cervezas San Miguel i els restaurants Taverna de la Serp i Le Fou.​

  

![](/media/hbddxbim/85_c_melenas.jpg)  
  
  

​​​​​

*   [](http://www.facebook.com/sharer.php?u=https://aytosagunto.es/va/actualitat/el-grup-melenas-arriba-als-peus-del-castell-de-sagunt-amb-el-seu-so-garage/ "Facebook")
*   [](http://twitter.com/share?url=https://aytosagunto.es/va/actualitat/el-grup-melenas-arriba-als-peus-del-castell-de-sagunt-amb-el-seu-so-garage/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/el-grup-melenas-arriba-als-peus-del-castell-de-sagunt-amb-el-seu-so-garage/ "Linked In")
*   [](mailto:?body=https://aytosagunto.es/va/actualitat/el-grup-melenas-arriba-als-peus-del-castell-de-sagunt-amb-el-seu-so-garage/)